OpenLLM-France/wikimedia huggingface dataset:
# Kitsai

El kitsai (també kichai) és un membre extint de la família de les llengües caddo. Era parlat a Oklahoma pels kitsais i es va extingir en la dècada del 1930. Es creu que és el que podria estar més estretament relacionat amb el pawnee. Els Kichai avui formen part de la tribu reconeguda federalment Wichita i Tribus Afiliades (Wichita, Keechi), waco i tawakoni), amb seu a Anadarko, Oklahoma.

## Documentació

El kitsai és documentat en les notes de camp en la seva majoria inèdites de l'antropòleg Alexander Lesser, de la Universitat Hofstra. Lesser va descobrir cinc parlants de kitsai en 1928-1929. Cap d'ells parlava anglès però treballà amb traductors bilingües anglès-wichita i va omplir 41 llibres de notes amb material kitsai.
Kai Kai fou la darrera parlant materna de kitsai. Va néixer pel 1849 i vivia 80 milles al nord d'Anadarko. Kai Kai treballà amb Lesser recollint vocabulari i història oral i preparant una gramàtica de la llengua.
En la dècada de 1960, Lesser va compartir els seus materials amb Salvador Bucca de la Universitat Nacional de Buenos Aires, i es publicaren articles acadèmics sobre el kitsai.

## Vocabulari

Algunes paraules kitsai inclouen les següents
* Ós: Wari:ni
* Blat de moro: Kotay
* Coiot: 'Taxko
* Herba: A'tsi'u
* Home: Wí:ta
* Batata: 'Ihts
* Blanc: Kaxtsnu
* Vent: Ho'tonu
* Dona: Tsakwákt

## Notes

* ↑ Sturtevant and Fogelson, 616
* ↑ Sturtevant and Fogelson, 68
* ↑ "Kitsai: an extinct language of USA." Ethnologue. 2005
* 1 2 Bucca, Salvador and Alexander Lesser. "Kitsai Phonology and Morphophonemics." The University of Chicago Press, 1969: 7
* ↑ "Science: Last of the Kitsai." Arxivat 2013-08-13 a Wayback Machine. Time Magazine. 27 June 1932 (retrieved 3 May 2010)

## bibliografia

* Sturtevant, William C., general editor, and Raymond D. Fogelson, volume editor. Handbook of North American Indians: Southeast. Volume 14. Washington DC: Smithsonian Institution, 2004. ISBN 0-16-072300-0.

## Enllaços externs

* Kitsai, Native Languages
* Llengües i pobles caddo
# La gran nit de Casanova

La gran nit de Casanova (títol original en anglès: Casanova's Big Night) és una pel·lícula estatunidenca dirigida per Norman Z. McLeod, estrenada el 1954. Ha estat doblada al català.

## Argument

Itàlia, 1757. Pippo Popolino, que desitja seduir la bella Francesca, pren la identitat del gran Casanova. A poc a poc, queda atrapat pel seu paper i el Duc de Venècia li confia una important missió. Al mateix temps, Pippo és perseguit pel verdader Casanova, que no aprecia gaire que la seva identitat sigui usurpada d'aquesta manera...

## Repartiment

* Bob Hope: Pippo Popolino
* Vincent Price: Casanova
* Joan Fontaine: Francesca Bruni
* Audrey Dalton: Elena Di Gambetta
* Raymond Burr: Bragadin
* Basil Rathbone: Lucio / narrateur
* Hugh Marlowe: Stefano Di Gambetta
* Arnold Moss: El Duc de Venècia
* John Carradine: Foressi
* John Hoyt: Maggiorin
* Hope Emerson: Duquesa de Castelbello
* Robert Hutton: Rafael, duc de Castelbello
* Lon Chaney Jr.: Emo
* Frieda Inescort: Signora Di Gambetta
* Primo Carnera: Corfa
* Frank Puglia: Carabaccio
* Paul Cavanagh: Signor Alberto Di Gambetta
* Nestor Paiva: Gnocchi
* Gino Corrado (no surt als crèdits): Un ambaixador

## Referències

* ↑ esadir.cat. La gran nit de Casanova. esadir.cat.
* ↑ «Casanova's Big Night». The New York Times.

## Enllaços externs

* Fitxa il·lustrada a Gloubik
# Llei Noruega (Israel)

La Llei Noruega (hebreu: החוק הנורווגי‎, HaḤok HaNorvegi) és el nom donat a una esmena a una de les Lleis bàsiques d'Israel que regula el parlament o Kenésset. Aquesta llei afecta el nomenament de ministres i membres de la Kenésset. L'esmena permet als diputats que són elegits ministres del govern que deixin el càrrec a la Kenésset i continuïn com a ministre, mentre que el seu escó és ocupat per la següent persona en la llista electoral. Si el ministre deix el govern pot retornar al seu escó a la Kenésset en lloc de la persona que l'havia substituït.
Aquesta llei és coneguda com a «Llei Noruega» a causa d'un sistema similar que és utilitzat a Noruega.
L'esmena fou aprovada per la Kenésset per 64 vots a favor i 51 en contra el 30 de juliol de 2015.

## Referències

* ↑ New Shas MK Yigal Guetta sworn in The Jerusalem Post, 26 January 2016
* 1 2 Knesset passes controversial 'Norwegian Law' The Jerusalem Post, 30 July 2015
# Llista de piragüistes dels Països Catalans

La present llista recull els piragüistes nascuts o residents als Països Catalans que participen en competicions professionals o d'elit.
# Los Molinos

Los Molinos és un municipi de la Comunitat de Madrid situat al costat de la via romana de la Fuenfría. Disposa d'una estació de Rodalies Madrid pertanyent a la línia C-8b. El municipi va estar antany vinculat a Real de Manzanares des de temps d'Alfons el Savi. Deu el seu nom a la fabricació de farina que es realitzava en els nombrosos molins de la localitat.

## Enllaços externs

* Los Molinos: Història, cultura, naturalesa a Sierra Guadarrama-Alto Manzanares Arxivat 2008-03-14 a Wayback Machine.
* Ajuntament
# Luci Eli Làmia (pretor)

Luci Eli Làmia (en llatí Lucius Aelius Lamia) va ser un cavaller romà, que va donar suport a Ciceró en la lluita contra la conspiració de Catilina.
La seva actuació va ser tant important que més tard el partit popular el va desterrar (relegatus) a petició dels cònsols Aule Gabini i Luci Calpurni Pisó Cesoní (58 aC), però al cap d'un temps el van fer tornar de l'exili. Durant la Segona guerra civil es va decantar pel bàndol de Juli Cèsar (49-48 aC). L'any 45 aC va ser edil curul. Ciceró el va recomanar per obtenir el càrrec de pretor, i segurament el va obtenir l'any 43 aC. Es parla d'un Lucius Lamia praetoris vir, segurament aquest mateix personatge, com la persona que va ser posada a la pira funerària i va reaccionar quan ja estava cremant. No es va poder fer res per salvar-lo.
Se'l considera el fundador de la branca familiar dels Làmia de la gens Èlia, i va adquirir una fortuna en els seus negocis. Els seus jardins a Roma (Horti Lamiani) van ser famosos.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 714.
# Ludlockita

La ludlockita és un mineral de la classe dels òxids. Anomenada així pels comerciants de minerals Frederick Ludlow Smith III i Charles Locke Key, els que descobriren el mineral.

## Característiques

La ludlockita és un òxid de fórmula química PbFe₄$^{3+}$As$_{10}$$^{3+}$O$_{22}$. Cristal·litza en el sistema triclínic. La seva duresa a l'escala de Mohs és 1,5 a 2. Segons la classificació de Nickel-Strunz, la ludlockita pertany a «04.JA - Arsenits, antimonits, bismutits; sense anions addicionals, sense H₂O» juntament amb els següents minerals: leiteïta, reinerita, karibibita, apuanita, schafarzikita, trippkeïta, versiliaïta, schneiderhöhnita, zimbabweïta, kusachiïta, paulmooreïta, estibivanita i chadwickita.

## Formació i jaciments

En la seva localitat tipus va ser descrita en cossos de mena oxidats que contenien plom, ferro i sulfosals d'arsènic. Es trobà associada a siderita rica en zinc.

## Referències

* ↑ «Ludlockite» (en anglès). Mindat. [Consulta: 7 novembre 2015].
# Ludlow (Anglaterra)

* Per a altres significats, vegeu «Castell de Ludlow».
* Per a altres significats, vegeu «Ludlow (època)».
Ludlow és una població (market town) al comtat de Shropshire, Anglaterra a la confluència dels rius Corve i Teme. Té uns 11.000 habitants, està relacionada amb la història de la veïna Gal·les i disposa d'un castell medieval, el Castell de Ludlow. La seva parròquia, Saint Laurence, és la més gran del seu comtat. Entre el mig miler d'edificis antics que hi ha a Ludlow, destaquen els d'origen medieval i els d'estil Tudor Sir John Betjeman va escriure elogiosament sobre Ludlow com la vila més encisadora d'Anglaterra ("probably the loveliest town in England").
El topònim "Lodelowe" es feia servir abans de l'any 1138 i prové de l'anglès antic "hlud-hlaw". En aquella època el riu Teme tenia ràpids i així el hlud de Ludlow provenia de "the loud waters", mentre que hlaw significava turó ("hill") o túmul. Ludlow en gal·lès es diu Llwydlo.

## Referències

* ↑ Mawer, Fred «Getting a Taste for Ludlow». The Daily Telegraph [Londres], 04-10-2006 [Consulta: 17 setembre 2007]. «Còpia arxivada». Arxivat de l'original el 2006-10-14. [Consulta: 21 juliol 2021].
* ↑ «Ludlow». Arxivat de l'original el 12 d’agost 2007. [Consulta: 10 setembre 2007].
* ↑ Shropshire Tourism Arxivat 2015-11-13 a Wayback Machine. Ludlow
* 1 2 Room Placenames of the World: Origins and Meanings
* ↑ Lloyd, David (2008) The Origins of Ludlow p 75
* ↑ «Ludlow Civic Society». Arxivat de l'original el 2014-11-29. [Consulta: 15 novembre 2014].

## Bibliografia

* Conzen, M. R. G.. Urban Historical Geography: Recent Progress in Britain and Germany. 10. paperback. Cambridge University Press, 2011, p. 253–272. ISBN 978-0-521-18974-3. «Morphogenesis, morphological regions and secular human agency in the historic townscape, as exemplified by Ludlow»
* Coplestone-Crow, Bruce. Ludlow Castle: Its History & Buildings. Logaston Press, 2000. ISBN 1-873827-51-2. «From Foundation to the Anarchy»
* Fenwick, Carolyn (ed). The poll taxes of 1377, 1379 and 1381: Part 2, Lincolnshire–Westmorland. Oxford University Press, 2001. ISBN 978-0-19-726228-3.
* Pallister, David Michael (ed). The Cambridge Urban History of Britain. Volume I: 600–1540. Cambridge University Press, 2000.
* Room, Adrian. Placenames of the World: Origins and Meanings. McFarland, 2003. ISBN 0-7864-1814-1.
* Shoesmith, Ron. Ludlow Castle: Its History & Buildings. Logaston Press, 2000. ISBN 1-873827-51-2. «The Town of Ludlow»

## Enllaços externs

* Ludlow Town Council
* Geograph – photos of Ludlow and surrounding areasç
# Lori fosc

El lori fosc (Pseudeos fuscata) és una espècie d'ocell de la família dels psitàcids i única espècie del gènere Pseudeos. Habita zones amb arbres, incloent les ciutats, de Nova Guinea i les properes illes Salawati i Yapen.
# Louis Joseph Alcide Railliet

Louis Joseph Alcide Railliet (Neuville-lès-Wassigny (Ardenes), França, 11 de març de 1852 — Saint-Germain-sur-Morin (Sena i Marne), França, 25 de desembre de 1930), més conegut com a Alcide Railliet, fou un veterinari, parasitòleg i zoòleg francès.
Va ser professor d'història natural a l'École nationale vétérinaire d'Alfort i se'l considera un dels pares de la parasitologia moderna. A ell li devem la mateixa paraula «parasitologia», que va utilitzar per primera vegada el 1886 en un article al Recueil de médecine vétérinaire de l'escola d'Alfort. El terme fou ràpidament adaptat i traduït a tots els idiomes per designar aquesta nova ciència.
Railliet va presidir la Société zoologique de France el 1891, va rebre la Legió d'Honor i va ser membre de l'Académie Nationale de Médecine francesa des de desembre de 1896 fins a la seva mort.
Nombrosos gèneres, espècies i altres categories taxonòmiques d'animals paràsits porten el nom de Railliet en honor seu. Gèneres com Raillietia, Raillietina o Raillietiella, espècies com Amidostomum raillieti, Angiocaulus raillieti o Aspidodera raillieti i altres nematodes de la família Dirofilaria.

## Referències

* ↑ Railliet (en francès) [Consulta: 22 març 2020].
* ↑ Touratier, Louis «History of veterinary parasitology in France» (en anglès). Veterinary Parasitology, 33, 1, 15-08-1989, pàg. 45–63. DOI: 10.1016/0304-4017(89)90092-7. ISSN: 0304-4017 [Consulta: 22 març 2020].
* ↑ «RAILLIET, Alcide Louis Joseph | Académie nationale de médecine» (en francès), 02-04-2015. Arxivat de l'original el 2015-04-02. [Consulta: 22 març 2020].
* ↑ Analytics, Clarivate. «ION: Index to Organism Names» (en anglès britànic). [Consulta: 22 març 2020].
* ↑ «IRMNG - Dirofilaria Railliet & Henry, 1911» (en anglès). [Consulta: 22 març 2020].

## Bibliografia

* Railliet, Alcide-Louis-Joseph (1852-1930). Éléments de zoologie médicale et agricole, par A. Railliet,..., 1885. (francès)
* Railliet, Alcide-Louis-Joseph (1852-1930). Notices helminthologiques, par M. Railliet,..., 1885. (francès)
* Railliet, Alcide-Louis-Joseph (1852-1930). Parasites animaux. Les Parasites transmissibles des animaux à l'homme, envisagés spécialement au point de vue de la prophylaxie, par M. A. Railliet,..., 1892. (francès)
* Laberge, Claude. 5. Une nouvelle affection du chercheur en génomique ?. Premsa de la Universitat de Mont-real, p. 65–89. ISBN 978-2-7606-2591-4. (francès)
* Railliet, Alcide-Louis-Joseph (1852-1930); Moulé, Léon. Histoire de l'École d'Alfort / par MM. A. Railliet,... et L. Moulé,..., 1908. (francès)
# Lphant

Lphant fou un programa P2P que aprofitava la xarxa eDonkey de l'eMule per a connectar-se als servidors i alhora podia connectar-se a la xarxa de BitTorrent. El sistema és com el de qualsevol P2P, tot i que incorpora una gestió de descàrregues en Torrent i és més eficient que la majoria de P2P. A més, també utilitza el sistema Kad, paregut a l'eDonkey però que en compte d'utilitzar un servidor gran per a connectar usuaris entre si, cada usuari és un microservidor.

## Lphant 4

El 2009 Discordia Ltd. s'apropià per la força de la pàgina web de Lphant mitjançant tàctiques legals. Ja havia aplicat el mateix sistema amb la pàgina de Shareaza el 2008.
Discordia Ltd. és un grup creat amb la intenció de combatre la pirateria, atacant els mitjans P2P. Amb Lphant s'han apoderat de la pàgina, però no del programari, amb la intenció d'eliminar-lo amb el següent sistema: La publicitat del software Lphant recomana a l'usuari que visiti la pàgina web i actualitzi a la nova versió 4. L'usuari visita la pàgina oficial de Lphant, propietat de Discordia i descarrega un programa que en instal·lar-se suprimeix la versió anterior. Aquest programa és una disfressa i no és compatible amb les xarxes eDonkey ni Torrent. Aleshores, l'usuari descobreix que ha perdut el client P2P de Lphant i la pàgina per descarregar la versió anterior (v 3.51) ja no existeix.

## Referències

* ↑ «Supported operating systems on the original home page». Arxivat de l'original el de febrer 3, 2008. [Consulta: de novembre 23, 2016].
* ↑ «Lphant description». Chip Magazine. Arxivat de l'original el 2009-04-08. [Consulta: 9 abril 2009].
* ↑ «emulate lphant feature». Sourceforge/ScarAngel. [Consulta: 10 abril 2009]. "Most other clients in the eD2k network prefere sharing with clients of their own kind."
* ↑ «Software Company Discordia Ltd from Cyprus». software-companies-list.com. Arxivat de l'original el 2012-09-10. [Consulta: 23 novembre 2016].
* ↑ «Discordia Takes Over ‘Lphant’ P2P Domain». FileShareFreak. Arxivat de l'original el 2009-03-06. [Consulta: 23 novembre 2016]."it connects neither to BitTorrent nor to eDonkey/Kad but to its own, centralized and filtered network"
* ↑ «Lphant under the Control of Record Labels». p2pon."we wouldn't recommend since it doesn't connect either to BitTorrent or to eDonkey/Kad. Instead, it connects to a centralized network of its own which again means that only a limited file types are allowed, video files can only be 15 minute-long"

## Enllaços externs

* ¡¡Salva Lphant!! Web a on es pot descarregar l'última versió anterior a l'apropiació de Discordia, la 3.5.1
* Pàgina oficial Arxivat 2008-02-06 a Wayback Machine.
* Projecte Lphant a SourceForge
* www.LphantES.com
# Lucky (cançó)

"Lucky" és una cançó de Radiohead, publicada al seu tercer àlbum d'estudi OK Computer. El desembre de 1997 es va publicar com a senzill exclusivament a França.
La cançó s'escollí com una de les de l'àlbum compilació Radiohead: The Best Of.

## Gravació i llançament

El 1995, els cinc membres de Radiohead estaven en una gira per promocionar el seu segon àlbum The Bends. El guitarrista Ed O'Brien, fent les proves de so d'alguns concerts al Japó el juny de 1995, va improvisar el rasgueig de notes agudes de la guitarra, que acabaria per formar una cançó setmanes després. Mentrestant, el productor musical Brian Eno va proposar a Radiohead que contribuís amb The Help Album, un àlbum de diversos artistes que volia ajudar els nens afectats per la guerra de Bòsnia. Les sessions d'enregistrament de The Help Àlbum havien de durar un sol dia, el 4 de setembre de 1995, i l'àlbum havia de ser publicat ràpidament aquella mateixa setmana. Enregistrar "Lucky" va suposar unes cinc hores de gravació amb el productor Nigel Godrich. Segons els mateixos membres de la banda, "Lucky" era la millor cançó que mai havien enregistrat fins llavors.

## Bibliografia

* Footman, Tim. Welcome to the Machine: OK Computer and the Death of the Classic Album. New Malden: Chrome Dreams, 2008. ISBN 1-84240-388-5.
* Randall, Mac. Exit Music: The Radiohead Story. Londres: Omnibus Press, 2004. ISBN 1-84449-183-8.

## Referències

* ↑ Lowe, Steve (Dec 1999). «Back to Save the Universe». Select (114).
* 1 2 Footman, 2008, p. 113.
Viccionari
# Ludmila Ulehla

Ludmila Ulehla (Flushing, 20 de maig de 1923 - 5 de desembre de 2009) va ser una compositora i educadora musical estatunidenca.

## Biografia

Ludmila Ulehla va néixer a Flushing, Queens, Nova York. Va començar l'estudi del piano i el violí molt aviat i va escriure breus composicions als cinc anys. Més tard, va estudiar composició amb Vittorio Giannini a la "Manhattan School of Music" i va obtenir un màster. Ulehla va ocupar una posició a la facultat de la mateixa escola el 1947 i va ser president del Departament de Composició del 1972 al 1989.
Ulehla va ser nomenada Educadora destacada en "Who's Who of American Women" i ha rebut els premis ASCAP. Va escriure un llibre titulat Contemporary Harmony - Romanticism Through the 12-Tone Row, publicat per Advance Music.

## Obres

Les composicions d'Ulehla eren principalment per a conjunts en solitari i de cambra. Les obres seleccionades inclouen:
* Elegia per a una balena
* Gàrgoles per a Hindell
* Miquel Àngel per a Orquestra
* Records per Heifetz
* Desenvolupament d'un desplaçament xinès
* Sibila de la revolució americana, òpera de cambra, 1993
* Fantasia submarina per a orquestra, 1999
* Sonata per a improvisació per a clarinet, saxo soprano i piano.

## Referències

* ↑ Compositors clàssics". Consultat el 27 de setembre de 2010.
* ↑ Sadie, Julie Anne; Samuel, Rhian (1994). El diccionari Norton / Grove de dones compositores (digitalitzat en línia per GoogleBooks). ISBN 9780393034875. Consultat el 4 d'octubre de 2010.
* ↑ és una organització nord-americana sense ànim de lucre, que protegeix els drets d'autor musicals dels seus membres, mitjançant el monitoratge d'execucions públiques de la seva música ja sigui a través d'emissores o presentacions en viu, i compensant adequadament.
* ↑ LUDMILA ULEHLA (1923-2009)". Arxivat de l'original el 16 d'abril de 2010. Consultat el 27 de setembre de 2010
* ↑ Sra. Ludmila Ulehla". Arxivat de l'original el 29 de juny de 2011. Consultat el 27 de setembre de 2010.
# Lyriocephalus scutatus

Lyriocephalus scutatus és una espècie de sauròpsid (rèptil) escatós de la família dels agàmids endèmica de Sri Lanka.

## Característiques

Té el cap triangular i curt típica del gènere Agama, però sobre el morro hi té un bony semiesfèric de la mida de l'ull, i sobre cada ull presenta una cresta òssia aguda.

## Història natural

Viu en boscos pluvials submontans amb un bon recobriment arbori, tot i que vegades es troba en plantacions de te abandonades o en jardins molt arbrats.

## Referències

* ↑ Schmidt, Karl P.; Iger, Robert F.. Los reptiles. Barcelona: Seix Barral, 1964, pag. 85.
* ↑ Somaweera, R. & de Silva, A. 2010. Lyriocephalus scutatus. The IUCN Red List of Threatened Species. Version 2014.2. <www.iucnredlist.org>. Consultat el 31 d'agost de 2014.
# Lypotigris

Lypotigris és un gènere d'arnes de la família Crambidae.

## Taxonomia

* Lypotigris fusalis (Hampson, 1904)
* Lypotigris reginalis (Stoll in Cramer & Stoll, 1781)

## Referències

* ↑ «GlobIZ search». Global Information System on Pyraloidea. [Consulta: 1r març 2019].
# Maho Shimizu

Maho Shimizu (清水 万帆, 9 de març de 1960) és una exfutbolista japonesa.

## Selecció del Japó

Va debutar amb la selecció del Japó el 1981. Va disputar 3 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1981 | 3 | 0 |
| Total | 3 | 0 |

## Referències

* ↑ Japan Football Association(japonès)
# Maestro

«Maestro» té aquests significats:
Maestro (música), terme emprat habitualment per referir-se als compositors, músics i cantants de música clàssica i òpera.

## Cinema i televisió

* Maestro (pel·lícula de 2005), curtmetratge hongarès d'animació nominat a l'Oscar al millor curtmetratge d'animació de 2006.
* Maestro (pel·lícula de 2014), pel·lícula francesa dirigida per Léa Fazer
* Maestro (pel·lícula de 2021), pel·lícula índia
* Maestro (pel·lícula de 2023), pel·lícula estatunidenca dirigida i protagonitzada per Bradley Cooper basada en la vida de Leonard Bernstein
* Maestro (programa de televisió), concurs de talents de la BBC de 2008

## Biografies

* Maestro Esteban (s. XII), escultor i mestre d'obres romànic
* Maestro Martino da Como (s. XV), cuiner i gastrònom italià

## Vegeu també

* El maestro (pàgina de desambiguació)
* Maestros, pel·lícula espanyola de 2000 protagonitzada per Conrado San Martín, Manuel Alexandre i Frank Braña
* The Maestro, pel·lícula estatunidenca de 2018 basada en la vida del pianista i compositor italià Mario Castelnuovo-Tedesco
# Luci Papiri Cursor (censor 393 aC)

Luci Papiri Cursor (llatí: Lucius Papirius Cursor) va ser un magistrat romà. Formava part de la gens Papíria i era de la família dels Cursor.
Va ser censor l'any 393 aC i després per dues vegades tribú amb potestat consular els anys 387 aC i el 385 aC.

## Referències

* ↑ Titus Livi. Ab Urbe Condita VI,5,11; IX,4,3
* ↑ «L. Papirius Cursor». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Luci Venuleu Apronià

Luci Venuleu Apronià és el nom dels següents personatges:
* Luci Venuleu Apronià (cònsol sufecte), cònsol l'any 92.
* Luci Venuleu Apronià (cònsol l'any 123), cònsol el 123
* Luci Venuleu Apronià (cònsol l'any 168), cònsol el 168
# Maluixa

Maluixa o Malfrida (en rus i ucraïnès: Малушa, nòrdic antic: Málfríðr) històricament coneguda com la kholop d'Olga de Kíev i la concubina del seu fill Sviatoslav I de Kíev. D'acord amb les cròniques eslaves, va ser la mare de Vladímir el Gran i germana de Dobrinia. Les sagues nòrdiques descriuen a la mare de Vladímir com una profeta que va viure fins a l'edat de 100 anys i va ser portada de la seva cova fins al palau per predir el futur. Probablement era d'origen nòrdic.

## Origen real

Com les cròniques no diuen res sobre la genealogia de Maluixa, els historiadors russos del segle xix van idear diverses teories per explicar el seu parentesc i nom.
El destacat investigador de cròniques i lingüista Aleksei Xakhmatov considerava a Maluixa filla de Mstisha Svenéldovich, fill del voivoda vareg Sveinald. Creia que el nom Maluixa era una versió eslauvissada del nom escandinau Malfrida. La Crònica de Nèstor registra que certa Malfrida va morir l'any 1000. Aquest registre precedeix a la mort de Rogneda Rogvolodovna. Com Rogneda era l'esposa de Vladímir, els historiadors assumeixen que Malfrida era altre parent propera del príncep governant, com la seva esposa o mare. Un altre historiador rus, Dmitri Ilovaiski, va arribar a una conclusió oposada: el nom eslau Maluixa va esdevenir el Malfrida escandinau. L'historiador ucraïnès Mijailo Grushevski critica ambdues versions.

## Referències

* 1 2 Plougin, Vladímir. Claudiu A. Secara. The Early Years (882 - 1054) (en anglès). trad. Gennady Bashkov. I. Algora Publishing, 2000, p. 155. ISBN 189294152X [Consulta: 7 juliol 2011].
* 1 2 Grushevski, Mijaílo. From prehistory to the eleventh century (en anglès). I. Canadian Institute of Ukrainian Studies Press, 1997, p. 357. ISBN 9781895571196 [Consulta: 7 juliol 2011].
* ↑ «Málfríðr» (en anglès). Nordic Names. [Consulta: 7 juliol 2011].
* 1 2 Pritsak, Omeljan. Harvard Ukrainian studies (en anglés). 12/13, 1988 - 1989, p. 190.
# Malniu

«Malniu» té aquests significats:
* Refugi de Malniu, refugi de muntanya a Meranges (la Cerdanya)
* Malniu (Calders), masia del terme de Calders, al Moianès
* Malniu (turó), muntanya de Calders, al Moianès